CELEX: 62010CA0078
Language: el
Date: 2011-02-17 00:00:00
Title: Υπόθεση C-78/10: Απόφαση του Δικαστηρίου (τέταρτο τμήμα) της 17ης Φεβρουαρίου 2011 [αίτηση του Cour d'appel de Rouen — (Γαλλία) για την έκδοση προδικαστικής αποφάσεως] — Marc Berel, κ.λπ. κατά Administration des douanes de Rouen, Receveur principal des douanes du Havre, Administration des douanes du Havre (Κοινοτικός τελωνειακός κώδικας — Άρθρα 213, 233 και 239 — Υποχρέωση αλληλεγγύης οφειλετών για την ίδια τελωνειακή οφειλή — Διαγραφή εισαγωγικών δασμών — Απόσβεση της τελωνειακής οφειλής — Δυνατότητα εις ολόκληρον ευθυνόμενου συνοφειλέτη να επικαλεστεί την υπέρ άλλου συνοφειλέτη διαγραφή — Δεν υφίσταται)

2.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/9
            
         Απόφαση του Δικαστηρίου (τέταρτο τμήμα) της 17ης Φεβρουαρίου 2011 [αίτηση του Cour d'appel de Rouen — (Γαλλία) για την έκδοση προδικαστικής αποφάσεως] — Marc Berel, κ.λπ. κατά Administration des douanes de Rouen, Receveur principal des douanes du Havre, Administration des douanes du Havre
   (Υπόθεση C-78/10) (1)
   
   (Κοινοτικός τελωνειακός κώδικας - Άρθρα 213, 233 και 239 - Υποχρέωση αλληλεγγύης οφειλετών για την ίδια τελωνειακή οφειλή - Διαγραφή εισαγωγικών δασμών - Απόσβεση της τελωνειακής οφειλής - Δυνατότητα εις ολόκληρον ευθυνόμενου συνοφειλέτη να επικαλεστεί την υπέρ άλλου συνοφειλέτη διαγραφή - Δεν υφίσταται)
   2011/C 103/14
   Γλώσσα διαδικασίας: η γαλλική
   
      Αιτούν δικαστήριο
   
   Cour d'appel de Rouen
   
      Διάδικοι στην υπόθεση της κύριας δίκης
   
   Marc Berel, ενεργών ως εντολοδόχος της εταιρίας Port Angot Développement, Emmanuel Hess, ενεργών ως σύνδικος της πτωχεύσεως της εταιρίας Port Angot Développement, Rijn Schelde Mondia France SA, Receveur principal des douanes de Rouen Port, Administration des douanes — Havre Port, Société Port Angot Développement, που υποκαταστάθηκε στα δικαιώματα της SAS Manutention de produits Chimiques et miniers Maprochim SAS, Asia Pulp & Paper France EURL
   
      κατά
   
   Administration des douanes de Rouen, Receveur principal des douanes du Havre, Administration des douanes du Havre
   
      Αντικείμενο
   
   Αίτηση εκδόσεως προδικαστικής αποφάσεως — Cour d'appel de Rouen — Ερμηνεία των άρθρων 213, 233 και 239 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1) — Διαγραφή εισαγωγικών δασμών — Δυνατότητα συνοφειλέτη τελωνειακής οφειλής να επικαλεστεί την εις ολόκληρον ευθύνη έναντι τέτοιου είδους οφειλών προκειμένου να επωφεληθεί της διαγραφής τελωνειακών οφειλών που είχε προηγουμένως παρασχεθεί σε άλλον συνοφειλέτη
   
      Διατακτικό
   
   Τα άρθρα 213, 233 και 239 κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, όπως τροποποιήθηκε με τον κανονισμό (ΕΚ) 82/97 του Ευρωπαϊκού Κοινοβουλίου και του Συμβουλίου, της 19ης Δεκεμβρίου 1996, έχουν την έννοια ότι, στο πλαίσιο μιας υποχρεώσεως αλληλεγγύης όσον αφορά τελωνειακή οφειλή υπό την έννοια του ως άνω άρθρου 213 όπως αυτή της κύριας δίκης, εμποδίζουν την εφαρμογή αρχής του εθνικού δικαίου από την οποία προκύπτει ότι η μερική διαγραφή δασμών που χορηγείται δυνάμει του εν λόγω άρθρου 239 σε έναν από τους συνοφειλέτες μπορεί να προβάλλεται από όλους τους άλλους συνοφειλέτες, έτσι ώστε η απόσβεση της οφειλής την οποία προβλέπει το άρθρο 233, πρώτο εδάφιο, στοιχείο β', του ίδιου κώδικα να αφορά την οφειλή καθαυτή και να απαλλάσσει, επομένως, το σύνολο των συνοφειλετών εις ολόκληρον από την σχετική υποχρέωση πληρωμής μέχρι του ποσού της παραχωρηθείσας διαγραφής.
   
      (1)  ΕΕ C 113 της 1.5.2010.